पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बिगड़ते हालत को देख मंडल रेल प्रशासन ने ट्रेन की 10 बाेगियों को आइसोलेशन वार्ड के रूप में विकसित किया है। समस्तीपुर में चार व रक्सौल में ट्रेन की छह बोगी को तैयार स्थिति में रखा गया है। ताकि जरूरत पर 160 कोविड मरीजों के इलाज के लिए इसका उपयोग किया जा सके। मीडिया प्रभारी सरस्वती चंद्र ने बताया कि रेलवे मंत्रालय के आदेश के बाद मंडल प्रशासन द्वारा इसे तैयार किया गया है। बोगी को तैयार स्थिति में रखा गया है। जरूरत पड़ने पर जिला प्रशासन उन्होंने कहा कि जरूरत पड़ने पर और भी बोगी का उपयोग आइसोलेशन वार्ड के रूप में किया जा सकेगा। ट्रेन की एक बोगी में 16 मरीजों के इलाज की व्यवस्था की गई है। ताकि मरीजों के बीच छह फीट की दूरी बनी रहे। अगर इस बोगी में मरीज को रखा जाता है तो वहां ऑक्सीजन आदि की व्यवस्था जिला प्रशासन को करनी होगी। रेलवे सिर्फ ट्रेन की बोगी उपलब्ध कराएगी। समस्तीपुर में ट्रेन की चार बोगी, वहीं रक्सौल में 6 बोगी को तैयार स्थिति में रखा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn